சினெப்

சினெப் (Zineb)  என்பது {Zn[S2CN(H)CH2CH2N(H)CS2]}n  என்ற பொது மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கட்டமைப்பு அடிப்படையில் இதை ஒருங்கிணைப்பு பலபடி என்று வகைப்படுத்துகிறார்கள். வெளிர் மஞ்சள் நிறத்தில் காணப்படும் இச்சேர்மம் ஒரு பூஞ்சைக் கொல்லியாகப் பயன்படுத்தப்படுகிறது.

 தயாரிப்பு 

நபாம் எனப்படும் எத்திலீன்பிசு(டைதயோகார்பமேட்டு) சோடியம் உப்பை துத்தநாக சல்பேட்டுடன் சேர்த்து சூடுய்படுத்துவதால் சினெப் உருவாகிறது. இச்செயல்முறையில் நபாமும் துத்தநாக சல்பேட்டும் ஒரு தெளிக்கும் கோபுரத்தில் கலக்கப்படுகின்றன. பட்டுப்போன்ற மென்மையான தோலுடைய பூஞ்சைக் காளான்கள், துரு, செந்தீச்சுவாலை முதலியவற்றை கட்டுப்படுத்த சினெப் பயன்படுகிறது.
அமெரிக்காவில் ஒரு காலத்தில் இதை பொதுவான ஒரு பூச்சிக் கொல்லியாக பதிவு செய்திருந்தார்கள். இருப்பினும் அந்நாட்டின் சுற்றுச்சூழல் பாதுகாப்பு முகமையின் சிறப்பு ஆய்வறிக்கையைத் தொடர்ந்து அனைத்துப் பதிவுகளும் இரத்து செய்யப்பட்டன. பல நாடுகளில் சினெப்பின் பயன்பாடு தொடர்ந்தது.

 கட்டமைப்பு 

சினெப் சேர்மம் துத்தநாகமும் டைதயோகார்பமேட்டும் சேர்ந்த பல்லுருவ அணைவுச் சேர்மமாகும். இப்பலபடியில் Zn(டைதயோகார்பமேட்டு)2 துணை அலகுகள் ஓர் எத்திலீன் (-CH2CH2-) பின்பரப்புடன் இணைக்கப்பட்டுள்ளன. இதற்குரிய ஆதாரச் சேர்மம் [Zn(S2CNEt2)2]2  ஆகும். இதில் ஒரு சோடி நான்முக துத்தநாக மையங்கள் ஒரு கந்தக மையத்துடன் பாலம் அமைத்துள்ளனBonamico, M.; Mazzone, G.; Vaciago, A.; Zambonelli, L., "Structural studies of metal dithiocarbamates. III. The Crystal and Molecular Structure of Zinc Diethyldithiocarbamate", Acta Crystallogr. 1965, volume 19, pp. 898-909. .

 மேற்கோள்கள் 

பகுப்பு:துத்தநாக சேர்மங்கள்
பகுப்பு:பூஞ்சைக் கொல்லிகள்
பகுப்பு:டைதயோகார்பமேட்டுகள்
பகுப்பு:நாளமில்லா சுரப்புக் குலைப்பிகள்